ПРЕДЛОГ НА ЗАКОН  
ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ДРЖАВЕН ПАЗАРЕН ИНСПЕКТОРАТ

Член 1

Во Законот за државен пазарен инспекторат („Службен весник на Република Македонија“ бр. 24/2007, 81/2007, 36/2011, 164/2013, 41/2014, 33/2015, 61/2015, 152/2015 и 53/2016), во членот 9 ставот 1 алинеја 3 се брише.

Алинеите 4 и 5 стануваат 3 и 4.

Член 2

Во член 10 став (3) точка 5) во алинејата 5 сврзникот „и“ се заменува со сврзникот „или“.

По алинејата 5 се додава нова алинеја 6, која гласи:

„- АПТИС (АPTIS) - најмалку ниво Б2 (B2)“.

Точката 6) се брише.

Член 3

Во членот 13-а во став 1 зборот: “Инспекторатот“ се заменува со зборовите: ”Министерството за економија. “

Ставот 2 се менува и гласи: “Прекршочни комисии формира министерот за економија, кои ќе бидат надлежни за водење на прекршочна постапка за одделни области или за одделни подрачја на Република Македонија во согласност со надлежноста на апелационите судови согласно со Законот за судовите.“

Стовот 3 се менува и гласи : “ Прекршочната комисија ( во натамошен текст: Комисија) е составена од три члена и нивни заменици од кои:

* Два дипломирани правника со пет години искуство во струката од кои еден со положен правосуден испит и еден член со висока стручна спрема подготовка со три години работно искуство во струката. “

Ставот 7 се менува и гласи : “Против одлуките на прекршочната комисија може да се поднесе жалба до Државната комисија за одлучување во втор степен во областа на инспекцискиот надзор и прекршочна постапка. “

По ставот 7 се додава нов став 8 кој гласи : “ На членовите од Комисијата од ставот 3 на овој член , ќе следи месечен надоместок кој го определува министерот за економија , за што Министерство за економија донесува решение.”

Член 4

Одредбите од член 10 став (3) точка 5) од Законот за државен пазарен инспекторат („Службен весник на Република Македонија“ бр. 24/2007, 81/2007, 36/2011, 164/2013, 41/2014, 33/2015, 61/2015, 152/2015 и 53/2016) и одредбите од член 1 од овој закон со кој член 10 став (3) точка 5) се дополнува со нова алинеја 6, нема да се применуваат од денот на влегувањето во сила на овој закон до 1 септември 2018 година.

Член 5

Директорот кој е именуван во периодот од денот на влегувањето во сила на овој закон до 1 септември 2018 година, е должен да го исполни условот за познавање на странски јазик најдоцна во рок од една година од денот на неговото именување.

На директорот кој нема да го исполни условот за познавање на странски јазик во рокот утврден во став 1 на овој член му престанува мандатот.

Член 6

Прекршочни постапки, кои започнале до денот на влегување во сила на овој закон ќе се завршат во рок од шест месеци според прописите што важеле до денот на влегување во сила на овој закон.

Член 7

Овој закон влегува во сила со денот на објавувањето во „Службен весник на Република Македонија“.